Забележен је у изворима као капетан сенћанске ми­лиције пред чувену битку код Сенте 11. септембра 1697. Он је ноћу, по звездама, између ритова и бара спровео војску принца Евгенија Савојског и омогућио ауст­ријској војсци славну победу над Турцима. Због више пута исказаних заслуга, цар Јосиф I му је 1705. године даровао златан ланац са својим ликом. Било је то највише војничко одликовање тог времена. Такође, руски цар Петар Велики га је одликовао сребрном медаљом. Постао је заповедник Поморишке војне границе. Портретисан је око 1716. године, од стране непознатог сликара.